CELEX: 62021CN0416
Language: hr
Date: 2021-07-07 00:00:00
Title: Predmet C-416/21: Zahtjev za prethodnu odluku koji je 7. srpnja 2021. uputio Bayerisches Oberstes Landesgericht (Njemačka) – Landkreis A.-F./J. Sch. Omnibusunternehmen i K. Reisen GmbH

25.10.2021   
            
            
               HR
            
            
               Službeni list Europske unije
            
            
               C 431/7
            
         
      Zahtjev za prethodnu odluku koji je 7. srpnja 2021. uputio Bayerisches Oberstes Landesgericht (Njemačka) – Landkreis A.-F./J. Sch. Omnibusunternehmen i K. Reisen GmbH
      (Predmet C-416/21)
      (2021/C 431/05)
      Jezik postupka: njemački
      
         Sud koji je uputio zahtjev
      
      Bayerisches Oberstes Landesgericht
      
         Stranke glavnog postupka
      
      
         Žalitelj: Landkreis A.-F.
      
         Druga stranka u žalbenom postupku: J. Sch. Omnibusunternehmen
      
         Umiješač: K. Reisen GmbH
      
         Prethodna pitanja
      
      
                  1.
               
               
                  Treba li članak 57. stavak 4. točku (d) Direktive 2014/24/EU (1) tumačiti na način da javni naručitelj mora imati dovoljno vjerodostojnih pokazatelja da su gospodarski subjekti počinili povredu članka 101. UFEU-a?
               
            
                  2.
               
               
                  Treba li članak 57. stavak 4. Direktive 2014/24 tumačiti kao pravilo kojim se taksativno uređuju fakultativne osnove za isključenje u smislu da načelu jednakog postupanja (članak 18. stavak 1. te direktive), u slučaju dostave ponuda koje nisu ni samostalne ni neovisne, ne može biti protivna dodjela ugovora?
               
            
                  3.
               
               
                  Treba li članak 18. stavak 1. Direktive 2014/24 tumačiti na način da mu je protivna dodjela ugovora poduzetnicima koji čine gospodarsku cjelinu i koji su pojedinačno dostavili ponude?
               
            
         (1)  Direktiva Europskog parlamenta i Vijeća od 26. veljače 2014. o javnoj nabavi i o stavljanju izvan snage Direktive 2004/18/EZ (SL 2014., L 94, str. 65. i ispravci SL 2015., L 275, str. 68., SL 2016., L 311, str. 26. i SL 2020., L 406, str. 67.)